รายงานการประชุมสภาเทศบาลเมืองตากใบ
สมัยวิสามัญ สมัยที่ 1 ประจำปี ๒๕๖6 ครั้งที่ 2
วันพฤหัสบดี ที่ 28 ธันวาคม ๒๕๖6 เวลา ๐๙.๓๐ น.
ณ ห้องประชุมชลธารา สำนักงานเทศบาลเมืองตากใบ

ผู้มาประชุม

|  |  |  |  |  |
| --- | --- | --- | --- | --- |
| ลำดับ | ชื่อตัว - ชื่อสกุล | ตำแหน่ง | ลายมือชื่อ | หมายเหตุ |
| ๑ | นางสาวนูรลีนา ยูนุสวังษา | ประธานสภาเทศบาล | นูรลีนา ยูนุสวังษา |  |
| ๒ | นายดือราแม ตีมะซา | รองประธานสภาเทศบาล | ดือราแม ตีมะซา |  |
| ๓ | นายอาเฟนดี บินปูเต๊ะ | สมาชิกสภาเทศบาล | อาเฟนดี บินปูเต๊ะ |  |
| 4 | นายมะทรามี เจ๊ะเลาะ | สมาชิกสภาเทศบาล | มะทรามี เจ๊ะเลาะ |  |
| 5 | นายมูฮัมหมัดอิมรอนห์ ยะโก๊ะ | สมาชิกสภาเทศบาล | มูฮัมหมัดอิมรอนห์ ยะโก๊ะ |  |
| 6 | นายซะอูรี เจ๊ะบอสู | สมาชิกสภาเทศบาล | ซะอูรี เจ๊ะบอสู |  |
| 7 | นายสุริยา มามุ | สมาชิกสภาเทศบาล | สุริยา มามุ |  |
| 8 | นายกามารูเด็ง มูดอ | สมาชิกสภาเทศบาล | กามารูเด็ง มูดอ |  |
| 9 | นายมาอุเซ็ง มามะ | สมาชิกสภาเทศบาล | มาอุเซ็ง มามะ |  |
| ๑0 | นายมูหามัดสานีย์ อูเซ็ง | สมาชิกสภาเทศบาล | มูหามัดสานีย์ อูเซ็ง |  |
| ๑1 | นายมะราวี สะนิ | สมาชิกสภาเทศบาล | มะราวี สะนิ |  |
| ๑2 | นายนิอาซูวัน นิมะ | สมาชิกสภาเทศบาล | นิอาซูวัน นิมะ |  |
| ๑3 | นายเดนอัสรี อูเซ็ง | สมาชิกสภาเทศบาล | เดนอัสรี อูเซ็ง |  |
| ๑4 | นายอาลี อายาริฮา | สมาชิกสภาเทศบาล | อาลี อายาริฮา |  |
| ๑5 | นายอาสมัน ดาโอ๊ะ | สมาชิกสภาเทศบาล | อาสมัน ดาโอ๊ะ |  |
| 16 | นายอุสมัน ยะโก๊ะ | สมาชิกสภาเทศบาล | อุสมัน ยะโก๊ะ |  |
| 17 | นายอาเร๊ะ มาน๊ะ | สมาชิกสภาเทศบาล | อาเร๊ะ มาน๊ะ |  |
| 18 | นายจิรยุทธ เจะมุ | สมาชิกสภาเทศบาล | จิรยุทธ เจะมุ |   |
| 19 | นายคมน์อิชณน์ จันทร์ทอง | เลขานุการสภาเทศบาล | คมน์อิชณน์ จันทร์ทอง |  |

ผู้ร่วมประชุม

|  |  |  |  |  |
| --- | --- | --- | --- | --- |
|  ลำดับ | ชื่อตัว - ชื่อสกุล | ตำแหน่ง | ลายมือชื่อ | หมายเหตุ |
| ๑ | นายซันตารา นูซันตารา | นายกเทศมนตรี | ซันตารา นูซันตารา |  |
| ๒ | นายธีรวุฒิ แวยูโซ๊ะ | รองนายกเทศมนตรี | ธีรวุฒิ แวยูโซ๊ะ |  |
| ๓ | นายมะนาเซ มูดอ | รองนายกเทศมนตรี | มะนาเซ มูดอ |  |
| ๔ | นายอับดุลมาน๊ะ แวนาซา | รองนายกเทศมนตรี | อับดุลมาน๊ะ แวนาซา |  |
| 5 | นายสุทักษ์ ยายอ | เลขานุการนายกเทศมนตรี | สุทักษ์ ยายอ |  |
| 6 | นายมาฮาเดร์ มะแซ | เลขานุการนายกเทศมนตรี | มาฮาเดร์ มะแซ |  |
| 7 | นายมาฮามะ สะมะแอ | ที่ปรึกษานายกเทศมนตรี | มาฮามะ สะมะแอ |  |
| 8 | นายภิบาล อันทานุวัฒน์ | ผู้อำนวยการกองช่าง | ภิบาล อันทานุวัฒน์ |  |
| 9 | นายสมประสงค์ วีระวัฒน์ | หัวหน้าสำนักปลัดเทศบาล | สมประสงค์ วีระวัฒน์ |  |
| 10 | นายมัลวาซี ศิริฮาซัน | ผู้อำนวยการกองสาธารณสุขฯ | มัลวาซี ศิริฮาซัน |  |
| 11 | นางปารวี สำเร | ผู้อำนวยการกองการศึกษา | ปารวี สำเร |  |
| 12 | นางสาวฟาริดา หลำเบ็ลส๊ะ | ผู้อำนวยการกองสวัสดิการสังคม | ฟาริดา หลำเบ็ลส๊ะ |  |
| 13 | นายมาหะมะเซ็ง อูมา | เจ้าพนักงานธุรการชำนาญงาน | มาหะมะเซ็ง อูมา |  |
| 14 | จ่าเอกวีระพงศ์ ทองคณารักษ์ | นักจัดการงานเทศกิจชำนาญการ | วีรพงศ์ ทองคณารักษ์ |  |
| 15 | นายสุริยา บูรณกสิกรกุล | ผู้อำนวยการกองคลัง | สุริยา บูรณกสิกรกุล |  |
| 16 | นายบุสรอ เจ๊ะแซ | หน.ฝ่ายแผนงานและงบประมาณ | บุสรอ เจ๊ะแซ |  |
| 17 | นางซารีนิง เจ๊ะแว | หัวหน้าฝ่ายปกครอง | ซารีนิง เจ๊ะแว |  |
| 18 | นางอรทัย รังเสาร์ | หัวหน้าบริหารงานทั่วไป | อรทัย รังเสาร์ |  |
| 19 | นางมัลลิกา ชูรักษ์ | หัวหน้าฝ่ายส่งเสริมการศึกษาฯ | มัลลิกา ชูรักษ์ |  |
| 20 | นางศิริรัตน์ สุขไชย | หัวหน้าฝ่ายพัฒนาชุมชน | ศิริรัตน์ สุขไชย |  |
| 21 | นายวสันต์ ดาตูมะดา | หัวหน้าฝ่ายบริหารการศึกษา | วสันต์ ดาตูมะดา |  |
| 22 | นายวสันต์ ขวัญสืบ | วิศวกรโยธาชำนาญการพิเศษ | วสันต์ ขวัญสืบ |  |

ผู้ร่วมประชุม(ต่อ)

|  |  |  |  |  |
| --- | --- | --- | --- | --- |
|  ลำดับ | ชื่อตัว - ชื่อสกุล | ตำแหน่ง | ลายมือชื่อ | หมายเหตุ |
| 23 | นางนภาพร ภู่ผล | เจ้าพนักงานธุรการชำนาญงาน | นภาพร ภู่ผล |  |
| 24 | นางสาวอรอมล อินทรสุวรรณ | นิติกรชำนาญการ | อรอมล อินทรสุวรรณ |  |
| 25 | นางสาวกาญจนา รอฮิม | หัวหน้าฝ่ายอำนวยการ | กาญจนา รอฮิม |  |

**ระเบียบวาระการประชุม**

**ระเบียบวาระที่ ๑** เรื่อง ที่ประธานแจ้งที่ประชุมทราบ

**ระเบียบวาระที่ ๒** เรื่อง รับรองรายงานการประชุมครั้งที่แล้ว

 รับรองรายงานการประชุมสภาเทศบาลเมืองตากใบ สมัยวิสามัญ สมัยที่ 1

 ประจำปี พ.ศ.2566 ครั้งที่ 1 เมื่อวันที่ 19 ธันวาคม 2566

**ระเบียบวาระที่ 3** เรื่อง กระทู้ถาม

**ระเบียบวาระที่ 4** เรื่อง ที่คณะกรรมการที่สภาท้องถิ่นตั้งขึ้นพิจารณาเสร็จแล้ว

**ระเบียบวาระที่ 5** เรื่อง ที่เสนอใหม่

5.1 ญัตติขอความเห็นชอบกู้เงินกองทุนส่งเสริมกิจการเทศบาล

5.2 ญัตติขอความเห็นชอบรับมอบทรัพย์สินที่เป็นระบบจำหน่ายไฟฟ้า การไฟฟ้า

 ส่วนภูมิภาค สาขาอำเภอตากใบ

**ระเบียบวาระที่ 6** เรื่อง อื่นๆ (ถ้ามี)

 เมื่อถึงเวลาประชุม ๐๙.๓๐ น. ถือปฏิบัติตามข้อ ๒๕ ของระเบียบกระทรวงมหาดไทยว่าด้วย
ข้อบังคับการประชุมสภาท้องถิ่นพ.ศ. ๒๕๔๗ แก้ไขเพิ่มเติมถึงฉบับที่ 3 พ.ศ.๒๕65 นายคมน์อิชณน์ จันทร์ทอง
เลขานุการสภาเทศบาลเมืองตากใบเชิญผู้มาประชุมและผู้เข้าร่วมประชุมเข้าห้องประชุม โดยมีนางสาวนูรลีนา
ยูนุสวังษา ประธานสภาเทศบาลเมืองตากใบทำหน้าที่ประธานในที่ประชุม

นายคมน์อิชณน์ จันทร์ทอง เรียนท่านประธานสภาเทศบาลเมืองตากใบ ก่อนเข้าระเบียบวาระการ

(เลขานุการสภาเทศบาล) ประชุม ผมขออนุญาตอ่านประกาศจังหวัดนราธิวาส เรื่องเรียกประชุมสภาเทศบาลเมืองตากใบ สมัยวิสามัญ สมัยที่ 1 ประจำปี พ.ศ. 2566 ตามที่ประธานสภาเทศบาลเมืองตากใบ ได้กำหนดสมัยประชุมสภาเทศบาลเมือง ตากใบ สมัยวิสามัญ สมัยที่ 1 ประจำปี 2566 ตั้งแต่วันที่ 6 – 20 ธันวาคม 2567 มีกำหนด 15 วัน เพื่อให้นายกเทศมนตรีเมืองตากใบ เสนอญัตติขอความเห็นชอบญัตติขอกู้เงินทุนส่งเสริมกิจการเทศบาลและขออนุมัติโอนเงินงบประมาณรายจ่ายประจำปีงบประมาณ พ.ศ.2567 ไปตั้งจ่ายเป็นรายการใหม่ และพิจารณาเรื่องอื่นๆ ที่อยู่ในอำนาจหน้าที่ของสภาเทศบาลเมืองตากใบ แต่เนื่องจากสมาชิกสภาเทศบาลมีข้อซักถามและขอข้อมูลประกอบการพิจารณาเพิ่มเติม ซึ่งคาดว่าไม่สามารถพิจารณาได้ทันในสมัยประชุมฯ จึงจำเป็นต้องขยายเวลาออกไปอีก มีกำหนด 10 วัน ตั้งแต่วันที่ 21-30 ธันวาคม 2566 นั้น

จังหวัดนราธิวาสพิจารณาแล้วเห็นว่า เทศบาลเมืองตากใบมีหตุผลความจำเป็นในการขอขยายเวลาการประชุมสภาเทศบาล สมัยวิสามัญ สมัยที่ 1 ประจำปี 2566 ดังนั้น อาศัยอำนาจตามความในมาตรา 26 แห่งพระราชบัญญัติเทศบาล พ.ศ.2496 แก้ไขเพิ่มเติมถึง (ฉบับที่ 14) พ.ศ.2562และข้อ 36 (2) ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 3) พ.ศ. 2565 จึงอนุญาตให้เทศบาลเมืองตากใบ ขยายเวลาการประชุมสภาเทศบาลสมัยวิสามัญ สมัยที่ 1 ประจำปี 2566 ออกไปอีก 10 วัน ตั้งแต่วันที่ 21-30 ธันวาคม 2566 จึงประกาศมาเพื่อทราบโดยทั่วกัน ประกาศ ณ วันที่ 27 ธันวาคม พ.ศ.2566 ว่าที่ร้อยตรีตระกูล โทธรรม ผู้ว่าราชการจังหวัดนราธิวาส

 ทั้งนี้ ประธานสภาเทศบาลได้นัดประชุมสภาเทศบาลเมืองตากใบ

 สมัยวิสามัญ สมัยที่ 1 ประจำปี 2566 ครั้งที่ 2 ในวันอังคารที่ 28 ธันวาคม 2566 เวลา 09.30 น. ณ ห้องประชุมชลธารา สำนักงานเทศบาลเมืองตากใบ

 บัดนี้ สมาชิกสภาเทศบาลเมืองตากใบได้มาลงชื่อและเข้าร่วมประชุมครบองค์ประชุมแล้ว จึงขอเชิญท่านประธานสภาเทศบาลเมืองตากใบเปิดการประชุมและดำเนินการประชุมตามระเบียบวาระการประชุมครับ

นางสาวนูรลีนา ยูนุสวังษา ขอเปิดประชุมสภาเทศบาลเมืองตากใบ สมัยวิสามัญ สมัยที่ 1

(ประธานสภาเทศบาล) ประจำปี 2566 ครั้งที่ 2 ตามระเบียบวาระการประชุม ดังนี้

**ระเบียบวาระที่ 1** **เรื่อง ที่ประธานแจ้งที่ประชุมทราบ**

นางสาวนูรลีนา ยูนุสวังษา ในระเบียบวาระนี้มีเรื่องแจ้งให้ท่านสมาชิกสภาเทศบาลทราบค่ะ

(ประธานสภาเทศบาล) ด้วยคณะรัฐมนตรี มีมติเห็นชอบให้กระทรวงมหาดไทย โดยศูนย์อำนวยการความปลอดภัยทางถนนร่วมกับหน่วยงานทุกภาคส่วน จัดกิจกรรมรณรงค์เนื่องในวันรำลึกถึงผู้สูญเสียจากอุบัติเหตุทางถนน (World Day of Remembrance for Road Traffic Victims) ประจำปี 2566 เพื่อให้ประชาชนทั่วไปมีความตระหนักป้องกันมิให้มีอุบัติเหตุทางถนนเกิดขึ้น จึงขอให้ศูนย์ปฏิบัติการความปลอดภัยทางถนนท้องถิ่นดำเนินการจัดกิจกรรมอ่านสารของนายกรัฐมนตรีและยืนไว้อาลัยเพื่อรำลึกถึงผู้ที่สูญเสียจากอุบัติเหตุทางถนนในการประชุมคณะกรรมการศูนย์ปฏิบัติการความปลอดภัยทางถนนขององค์กรปกครองส่วนท้องถิ่น การประชุมที่เกี่ยวข้องต่างๆ หรือในการจัดกิจกรรมที่เกี่ยวกับความปลอดภัยทางถนนตามความเหมาะสม ลำดับต่อไปขอเชิญท่านรองธีรวุฒิค่ะ

นายธีรวุฒิ แวยูโซ๊ะ เรียนท่านประธานสภาเทศบาล สมาชิกสภาเทศบาลผู้ทรงเกียรติ

(รองนายกเทศมนตรี) ทุกท่าน นายเศรษฐา ทวีสิน นายกรัฐมนตรี เนื่องใน “วันโลกรำลึกถึงผู้สูญเสียจากอุบัติเหตุทางถนน” (World Day of Remembrance for Road Traffic Victims)

คณะรัฐมนตรีมีมติเมื่อวันที่ 15 มกราคม 2556 กำหนดให้วันอาทิตย์สัปดาห์ที่สามของเดือนพฤศจิกายนของทุกปีเป็น “วันโลกรำลึกถึงผู้สูญเสียจากอุบัติเหตุทางถนน” ตามที่องค์การสหประชาติกำหนด เพื่อรำลึกถึงผู้บาดเจ็บ และเสียชีวิตจากอุบัติเหตุทางถนน โดยให้ทุกภาคส่วนเห็นความสำคัญของปัญหาอุบัติเหตุทางถนน เข้าใจถึงผลกระทบ รวมทั้งตระหนักรู้ถึงความสูญเสีย และบูรณาการร่วมกันป้องกันและแก้ไขปัญหาอุบัติเหตุทางถนนที่เกิดขึ้น

ซึ่งรัฐบาลตระหนักถึงความสำคัญในการป้องกันและลดอุบัติเหตุทางถนน และมุ่งส่งเสริมความเป็นอยู่ที่ดีให้แก่ประชาชน โดยเฉพาะความปลอดภัยทางถนน และการลดอัตราการเจ็บป่วยและการเสียชีวิตสอดคล้องกับเป้าหมายการพัฒนาที่ยั่งยืนของสหประชาชาติ รวมทั้งผลักดันขับเคลื่อนการดำเนินการป้องกันและลดอุบัติเหตุทางถนนผ่านกลไกของภาครัฐ ภายใต้แผนแม่บทความปลอดภัยทางถนน พ.ศ.2565-2570 และเป้าหมายการพัฒนาที่ยั่งยืน รวมทั้งเน้นการบังคับใช้กฎหมายอย่างเข้มข้น การยกระดับมาตรฐานด้านความปลอดภัยของยานพาหนะ การพัฒนาสภาพแวดล้อมที่ปลอดภัยและการเดินทางที่ยั่งยืน การพัฒนารากฐานโครงสร้างการทำงานด้านความปลอดภัยทางถนน และนำเทคโนโลยีที่ทันสมัยและนวัตกรรมด้านความปลอดภัยทางถนน มาปรับใช้ในการป้องกันและลดอุบัติเหตุทางถนน โดยให้หน่วยงานที่เกี่ยวข้องทุกภาคส่วนทั้งภาครัฐ ภาคเอกชน และภาคประชาสังคม บูรณาการการดำเนินการร่วมเพื่อให้บรรลุเป้าหมายในการลดจำนวนผู้บาดเจ็บสาหัสจากอุบัติเหตุทางถนน ในปี พ.ศ.2570 ตลอดจนลดจำนวนผู้เสียชีวิต ตามที่กำหนดในแผนแม่บทความปลอดภัยทางถนน พ.ศ.2565-2570

เนื่องในวันโลกรำลึกถึงผู้สูญเสียจากอุบัติเหตุทางถนน ประจำปี 2566 “ผมขอร่วมรำลึกถึงผู้สูญเสียจากอุบัติเหตุทางถนน และขอส่งกำลังใจถึงผู้บาดเจ็บและครอบครัวของผู้สูญเสียทุกท่าน พร้อมกันนี้ขอเชิญชวนประชาชนทุกท่านได้ร่วมรณรงค์สร้างความปลอดภัยทางถนนให้เกิดขึ้น และร่วมเป็นกำลังในการสร้างสังคมที่มีความปลอดภัยจากอุบัติเหตุทางถนน เพื่อมุ่งสู่การสัญจรทางถนนที่ปลอดภัยสำหรับทุกคนตลอดไป นายเศรษฐา ทวีสิน นายกรัฐมนตรี

ที่ประชุม รับทราบ

**ระเบียบวาระที่ ๒** **เรื่อง รับรองรายงานการประชุมครั้งที่แล้ว**

นางสาวนูรลีนา ยูนุสวังษา ขอให้ที่ประชุมได้ตรวจรายงานการประชุมที่ได้ส่งให้แล้ว หากมีข้อความ

(ประธานสภาเทศบาล) หรือถ้อยคำใดไม่ถูกต้อง และประสงค์จะแก้ไข ก็ขอให้แจ้งต่อที่ประชุมนะคะ

ที่ประชุม ที่ประชุมได้ตรวจรายงานการประชุมโดยละเอียดถี่ถ้วนแล้ว เห็นว่าถูกต้องจึงได้รับรองรายงานการประชุมสภาเทศบาลเมืองตากใบ สมัยวิสามัญ สมัยที่ 1 ประจำปี 2566 ครั้งที่ 1 ตามที่เสนอ

**ระเบียบวาระที่ 3 เรื่อง กระทู้ถาม**

นางสาวนูรลีนา ยูนุสวังษา ในวาระกระทู้ถามท่านสมาชิกสภาได้เสนอกระทู้ถามให้ท่านนายกได้

(ประธานสภาเทศบาล) รับทราบแล้ว ต่อไปขอเชิญท่านสมาชิกสภาที่เสนอกระทู้ได้อภิปรายค่ะ

นายมะทรามี เจ๊ะเลาะ เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) และผู้เข้าร่วมประชุมทุกท่านครับ กระผมขอเสนอให้จัดทำโครงการมหกรรมวิชาการและกีฬาสัมพันธ์ (ตาดีกาสัมพันธ์) เทศบาลเมืองตากใบ ประจำปี 2567 เป็นต้นไปครับ

นางปารวี สำเร เรียนประธานสภา นายกเทศมนตรี คณะผู้บริหาร ท่านสมาชิกสภา

(ผอ.กองการศึกษา) เทศบาลทุกท่านค่ะ ตามที่ท่าน สท.มะทรามี เสนอทางกองศึกษารับทราบแล้วค่ะ และได้ประสานกับกองยุทธศาสตร์ฯ ว่าจะเพิ่มเติมในแผนพัฒนาท้องถิ่นครั้งนี้ หลังจากนั้นต้องหางบประมาณเพื่อนำไปโอนตั้งจ่ายเป็นรายการใหม่ แต่ในส่วนของงบประมาณทางกองศึกษาจะต้องปรึกษากับคณะผู้บริหาร ว่าจะต้องโอนลดมาจากรายการไหนบ้าง เนื่องจากต้องใช้งบประมาณจำนวน 700,000 บาท ในส่วนของกองศึกษามีงบประมาณค่อนข้างจำกัด แต่จะพยายามให้ได้งบประมาณภายในปีนี้ค่ะ

นายมะทรามี เจ๊ะเลาะ เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) และผู้เข้าร่วมประชุมทุกท่านครับ กระผมขอเสนอเพิ่มอีกเรื่องครับ ขอให้จัดทำที่ออกกำลังกายกลางแจ้ง ชุมชนละ 1 แห่ง เพื่อคนในชุมชนจะได้ ออกกำลังกาย เนื่องจากเป็นความต้องการของคนในชุมชน จึงอยากให้เทศบาลได้จัดอุปกรณ์สำหรับออกกำลังกายให้กับทุกชุมชนด้วย

นายมูฮัมหมัดอิมรอนห์ ยะโก๊ะ เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) และผู้เข้าร่วมประชุมทุกท่านครับ กระผมขอเสนอ ดังนี้

 1. มาตรการช่วยเหลือประชาชนเวลาเกิดอุทกภัยหรือวาตภัย อยากทราบถึงขอบเขตของการช่วยเหลือ

 2. ถนนทางเข้าหาดเสด็จ ทางกองไหนเป็นผู้รับผิดชอบ เนื่องจากมีกิ่งไม้และวัชพืชขึ้นรกบริเวณทางเข้า และอยากให้เจ้าหน้าที่ทำงานอย่างจริงจังโดยให้มีผู้ตรวจสอบการทำงานของเจ้าหน้าที่ด้วย

นายอาเฟนดี บินปูเต๊ะ เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) และผู้เข้าร่วมประชุมทุกท่านครับ กระผมขอเสนอ ดังนี้

 1. การต่อเติมหรือขยายเขตถนน คสล.หรือถนนสาธารณะในชุมชนได้รับการร้องเรียนจากประชาชนให้เทศบาลร่วมช่วยดำเนินการ

 1.1 บริเวณหน้าบ้านอาแบอาแซ ช่วงหน้าฝนถนนจะมีน้ำขัง สัญจรลำบาก

 1.2 บริเวณโรงแรมบุหงาวิว ถนนเส้นนี้ถูกทิ้งร้างเป็นเวลานานมาก อยากให้เข้าไปบูรณะปรับปรุง พร้อมกับติดไฟส่องสว่างบริเวณถนน

* 1. ถนน คสล.ที่มีอยู่แล้วที่ตัดผ่านบ้านเรือนประชาชนและ

ยกให้เป็นสาธารณะ อยากให้ทางผู้รับผิดชอบเข้าไปตรวจสอบสามารถทำเป็นถนนสาธารณะได้หรือไม่

 2. การต่อเติมคูระบายน้ำ

2.1 หลังร้านช่างพิณชุมชนตาบาฮีเล อยากให้ทางเทศบาล

 ดำเนินการ เนื่องจากจุดนี้มีผู้มาร้องเรียนเป็นจำนวนมาก

* 1. หน้ามัสยิดอิฮซานตาบาฮิเล เชื่อมต่อคูระบายน้ำทางเดิม

 ตอนฝนตกท่อระบายน้ำอุดตัน

2.3 ปัญหาสุนัขในเขตชุมชนที่มีเพิ่มขึ้นเรื่อยๆ อยากให้ทำ

 หมันสุนัขเพื่อลดปริมาณของสุนัขลง

 2.4 คูระบายน้ำอยากให้ขุดลอกเพื่อป้องกันปัญหาน้ำท่วม

 ในช่วงหน้าฝน โดยอยากให้ทุกกองที่รับผิดชอบเข้ามาดูแลเป็นประจำ

 2.5 ถนนหาดเสด็จไม่ทราบว่ากองไหนรับผิดชอบ

นายซะอูรี เจ๊ะบอสู เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) และผู้เข้าร่วมประชุมทุกท่านครับ กระผมขอเสนอความคืบหน้าการขอที่ดินสาธารณะประโยชน์ในซอยจำปากอ ชุมชนตาบาฮีเล เพราะชาวบ้านเดือดร้อนในการสัญจรไปมา เพราะยังไม่มีถนนสาธารณะ

นางสาวนูรลีนา ยูนุสวังษา ขอขอบคุณท่านสมาชิกสภาค่ะ ที่ได้เสนอปัญหาตามที่ได้รับการ

(ประธานสภาเทศบาล) ร้องเรียน ในส่วนนี้เรียนเชิญท่านนายกเทศมนตรีได้ชี้แจงในข้อซักถามของสมาชิกสภาเทศบาลค่ะ

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติ (นายกเทศมนตรี) ผู้อำนวยการกองทุกกอง และผู้เข้าร่วมประชุมทุกท่านครับ ขอขอบคุณท่าน

สมาชิกสภาทั้งเทศบาลทั้งสี่ท่านสำหรับกระทู้ถามครับ

- สำหรับท่าน สท.มะทรามี ทาง ผอ.กองการศึกษาได้ชี้แจงเบี้องต้นแล้วครับ เดิมทีกิจกรรมตาดีกาสัมพันธ์ทางอำเภอได้จัดงานใหญ่เป็นประจำ และทางตำบลเจ๊ะเหของเราก็จัดด้วยทุกปี แต่บางครั้งทางตาดีกาก็ได้มาเสนอขอแบบกระชั้นชิด ทำให้เราไม่ได้เตรียมการในงบประมาณนี้ อยากให้ทางกองยุทธศาสตร์ฯ บรรจุรายการนี้เข้าไปอยู่ในแผนฯ สำหรับการจัดในทุกๆ ปี

 - เรื่องการจัดให้มีเครื่องออกกำลังกาย เรามีทุกชุมชนอยู่แล้วครับ บางชุมชนเรายังไม่สามารถนำเครื่องเล่นไปติดตั้งได้ เนื่องจากยังไม่มีพื้นที่สาธารณะ เช่น ชุมชนสามัคคี ชุมชนฮูมอลานัส ชุมชนท่าแพรก ชุมชนบางน้อย ชุมชนตลาดตากใบ

 - เรื่องมาตรการให้ความช่วยเหลือผู้ประสบอุทกภัย ผมต้องศึกษาถึงรายละเอียดและระเบียบที่ถูกต้องอีกครั้งว่าหลักเกณฑ์การให้ความช่วยเหลือเป็นอย่างไร ครอบคลุมอะไรบ้าง

 - เรื่องถนนหาดเสด็จ ทางกองช่างเป็นผู้ดูแลครับ ตอนนี้กำลังอยู่ในช่วงปรับปรุงพื้นที่ครับ

 - เรื่องคูระบายน้ำการแก้ไขทำได้ยากครับ เพราะเวลามันผ่านมานาน มีการสร้างที่อยู่อาศัยเพิ่มขึ้นเป็นจำนวนมาก และขวางทางเดินของคูระบายน้ำ ซึ่งการสร้างคูระบายน้ำคือหน้าที่ของกองช่าง แต่หน้าที่การดูแลคือกองสาธารณสุขฯ และอยากให้ทุกๆ กองช่วยกันดูแลขุดลอกคูคลอง ส่วนตรงไหนที่แก้ไขปัญหาไม่ได้ เนื่องจากก่อสร้างมานานและขนาดความกว้างของคูแคบ ทำให้น้ำระบายไม่ทันก็ให้ดำเนินการตั้งงบประมาณก่อสร้างใหม่

 - เรื่องสุนัขจรจัด ทางเทศบาลได้ไปดูงานคอกกักสัตว์ที่เทศบาลเมือง สุไหงโกลกมาแล้วว่าเราจะทำอย่างไร มีการบริหารจัดการเรื่องนี้อย่างไร

นางสาวนูรลีนา ยูนุสวังษา ขอขอบคุณท่านสมาชิกสภาเทศบาลค่ะ ที่ได้เสนอปัญหาตามที่ได้รับ

(ประธานสภาเทศบาล) การร้องเรียน ในส่วนนี้เรียนเชิญ ผอ.กองสวัสดิการสังคม ได้ชี้แจงในข้อซักถามของสมาชิกสภาเทศบาลค่ะ

(นางสาวฟาริดา หลำเบ็ลส๊ะ) เรียนประธานสภาเทศบาล นายกเทศมนตรี คณะผู้บริหาร ท่านสมาชิก

(ผอ.กองสวัสดิการสังคม) สภาเทศบาลทุกท่านค่ะ ขอตอบกระทู้ของท่านสมาชิกค่ะ เรื่องมาตรการช่วยเหลือ ผู้ประสบปัญหาอุทกภัยและวาตภัย ตัวอย่างเช่นโรงรถที่อยู่ติดกับที่อยู่อาศัยได้รับความเสียหาย ซึ่งระเบียบกระทรวงมหาดไทย ว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2566 ได้ระบุไว้อย่างชัดเจนว่าไม่สามารถให้ความช่วยเหลือในกรณีนี้ เพราะเป็นความเสียหายที่มิได้ส่งผลกระทบต่อความปลอดภัยในชีวิตร่างกายที่จำเป็นต่อการดำรงชีวิตของผู้ประสบภัยและต้องแก้ไขโดยฉับพลัน ซึ่งมีระบุไว้อย่างชัดเจนจึงไม่สามารถให้ความช่วยเหลือได้

นางสาวนูรลีนา ยูนุสวังษา ขอขอบคุณท่านนายกเทศมนตรีและผอ.กองทุกท่าน ที่ได้ชี้แจงตามที่

(ประธานสภาเทศบาล) ท่านสมาชิกเทศบาลได้ตั้งกระทู้ถามค่ะ

**ระเบียบวาระที่ 4 เรื่อง ที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

 **- ไม่มี –**

**พักการประชุมในภาคเช้า เวลา 12.00 น.**

 **เริ่มการประชุมในภาคบ่าย เวลา 13.45 น.**

**ระเบียบวาระที่ 5 เรื่อง ที่เสนอใหม่**

**5.1 ญัตติขอความเห็นชอบกู้เงินกองทุนส่งเสริมกิจการเทศบาล**

นางสาวนูรลีนา ยูนุสวังษา ขอเชิญท่านนายกเทศมนตรีค่ะ

(ประธานสภาเทศบาล)

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติ

(นายกเทศมนตรี) ผู้อำนวยการกองทุกกอง และผู้เข้าร่วมประชุมทุกท่านครับ ญัตติขอความเห็นชอบกู้เงินกองทุนส่งเสริมกิจการเทศบาล หลักการเพื่อขอความเห็นชอบกู้เงินกองทุนส่งเสริมกิจการเทศบาล ด้วยเทศบาลมีความประสงค์ขอกู้เงินกองทุนส่งเสริมกิจการเทศบาลเพื่อนำมาใช้ในการพัฒนาด้านโครงสร้างพื้นฐานการสร้างความปลอดภัยในทรัพย์สินของทางราชการและความมั่นคงปลอดภัยในพื้นที่การพัฒนาคุณภาพชีวิตของประชาชน และให้เด็กในศูนย์พัฒนาเด็กเล็กได้มีโอกาสพัฒนาร่างกายและทักษะจากเครื่องเล่นสนามกลางแจ้ง แต่งบประมาณของเทศบาลมีไม่เพียงพอ จึงจำเป็นต้องขอความเห็นชอบจากสภาเทศบาล ในการกู้เงินกองทุนดังกล่าว ตามโครงการต่างๆ ดังนี้

สำนักปลัดเทศบาล

1. โครงการจัดซื้อรถโดยสารขนาด 12 ที่นั่ง (ดีเซล) จำนวน 1,358,000 บาท

2. โครงการรักษาความปลอดภัยด้วยระบบกล้องโทรทัศน์วงจรปิด จำนวน 1,717,600 บาท

3. โครงการให้บริการประชาชนด้านการทะเบียนราษฎร (งานทะเบียน) จำนวน 1,163,500 บาท

 รวมเป็นเงิน 4,239,100 บาท

กองการศึกษา

1. โครงการจัดซื้อเครื่องเล่นสนาม ติดตั้งที่โรงเรียนอนุบาล 2 ชุดและสนามกีฬาเทศบาล 2 ชุด จำนวน 1,320,000 บาท

 รวมเป็นเงิน 1,320,000 บาท

กองช่าง

 1. โครงการปรับปรุงภูมิทัศน์แหล่งท่องเที่ยวบริเวณตลาดเจ๊ะเห

๑.๑ ปรับปรุงบริเวณสะพานคอย ๑๐๐ ปี จำนวน ๒,๑๐๐,๐๐๐ บาท

๑.๒ ปรับปรุงซ่อมแซมสวนสาธารณะทักษิณารักษ์ จำนวน ๗๐๙,๔๐๐ บาท

2. โครงการปรับปรุงซ่อมแซมตลาดรวมสินค้าผลิตภัณฑ์สินค้าพื้นเมือง จำนวน ๑,๔๙๐,๐๐๐ บาท

3. โครงการปรับปรุงภูมิทัศน์ถนนทางหลวง ๔๓๒๗

3.1 ปรับปรุงภูมิทัศน์บริเวณริมถนนทางหลวง ๔๓๒๗ และถนนเมืองตากใบ จำนวน ๔๗๐,๘๐๐ บาท

3.2 ติดตั้งซุ้มเฉลิมพระเกียรติบริเวณสามแยกสุไหงโก -ลก จำนวน ๒๙๙,๖๐๐ บาท

4. โครงการปรับปรุงภูมิทัศน์บริเวณท่าเทียบเรือรัชดาภิเษก

4.๑ ก่อสร้างที่พักผู้โดยสาร บริเวณบริเวณด่านชายแดน จำนวน ๑๐๐,๐๐๐ บาท

4.๒ จัดซื้อศาลาที่พักบริเวณท่าเทียบเรือรัชดาภิเษก จำนวน ๔๘๑,๕๐๐ บาท

4.๓ ปรับปรุงภูมิทัศน์ข้างมัสยิดกาแลตาบา จำนวน ๙๐๐,๐๐๐ บาท

5. โครงการปรับปรุงผิวจราจรลาดยางแอสฟัลท์ติกคอนกรีตบริเวณถนนท่าเทียบเรือ จำนวน ๓,๒๙๖,๐๐๐ บาท

6. โครงการปรับปรุงลานจำหน่ายสินค้าบริเวณหน้าตลาดการค้าชายแดน จำนวน ๑,๒๖๖,๐๘๘ บาท

7. โครงการปรับปรุงถนนและคูระบายน้ำ ซอยหมอรงค์ จำนวน ๑,๙๘๗,๐๐๐ บาท

8. โครงการจัดซื้อรถตักดินหน้าขุดหลัง (JCB) ชนิดขับเคลื่อน ๔ ล้อ จำนวน ๓,๕๒๐,๐๐๐ บาท

รวมเป็นเงิน 16,620,388 บาท

  กองสาธารณสุขและสิ่งแวดล้อม

1. โครงการจัดซื้อเครื่องออกกำลังกายภายในร่ม (ฟิตเนส) ติดตั้งที่ ตลาดสินค้าผลิตภัณฑ์พื้นเมือง จำนวน 3,490,000 บาท

2. โครงการจัดซื้อรถบรรทุก (ดีเซล) แบบดับเบิ้ลแค็บ จำนวน 850,000 บาท

รวมเป็นเงิน 4,340,000 บาท

**รวมเป็นเงินทั้งสิ้น 26,519,488 บาท**

 จึงเรียนมาเพื่อสภาเทศบาลเมืองตากใบพิจารณาอนุมัติต่อไป เมื่อประมาณปีที่แล้ว ผมเคยคิดจะกู้เงินกองทุนส่งเสริมกิจการเทศบาลเพื่อแก้ปัญหาต่างๆ ในเทศบาล แต่เนื่องจากเพิ่งจะได้รับตำแหน่งยังไม่คล่องในการบริหารจัดการงานเทศบาลในการหางบประมาณต่างๆ จากหน่วยงานภายนอก แต่ที่ผ่านมาผมสามารถหางบประมาณจากภายนอกมาบริหารจัดการภายในเทศบาลได้ประมาณ 500 ล้านบาท งบลงทุนปกติเราใช้มา 1 ปี ไม่เกิน 15 ล้านบาท ครับ

นายบุสรอ เจ๊ะแซ เรียนประธานสภาเทศบาล นายกเทศมนตรี คณะผู้บริหาร ท่านสมาชิก

(หน.ฝ่ายแผนงานฯ) สภาเทศบาลทุกท่านครับ ตามที่ท่านนายกเทศมนตรีได้กล่าวถึงเกี่ยวกับเรื่องงบประมาณงบลงทุนในปี 2568 เราเป็นหน่วยรับงบประมาณโดยตรงจากสำนักงบประมาณ ซึ่งในช่วง 3-4 ปีที่ผ่านมา งบอุดหนุนเฉพาะกิจ เราได้รับประมาณ 8-14 ล้านบาท ในปี 2567 เราได้รับ 13 ล้านบาท โดยเราเบิกจ่ายหมดทุกรายการ ส่วนที่เราตั้งงบประมาณในเทศบัญญัติงบประมาณประจำปี ไม่เกิน 15 ล้านบาท มีบางโครงการที่เราต้องกันเงินและบางโครงการก็ตั้งจ่ายเป็นรายการใหม่ เพราะมีภารกิจบางอย่างที่มีความจำเป็นจะต้องดำเนินการเร่งด่วน ส่วนเงินอุดหนุนเฉพาะกิจที่เราได้รับ 8-14 ล้าน เราเบิกหมดทุกปี เราได้ถนนมาทั้งหมด 10 สาย ได้รถคอนเทนเนอร์มา 1 คัน

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติ

(นายกเทศมนตรี) ผู้อำนวยการกองทุกกอง เนื่องจากงบประมาณของเทศบาลที่มีประมาณปีละ 140 ล้านบาท นั้น จะมีงบประมาณที่ใช้จ่ายได้สำหรับการพัฒนาแค่ปีละ ไม่เกิน 10 – 15 ล้านบาท เท่านั้น ทำให้การทำโครงการทั้งหมดที่เป็นโครงสร้างพื้นฐานตามความจำเป็นของชาวบ้านจึงไม่สมบูรณ์ งบประมาณ ไม่เพียงพอ เช่น การสร้างโรงยิมของเทศบาลจำนวน 10 ล้านบาท สนามกีฬา 25 ล้านบาท เขื่อนรัชดาภิเษก หาดเสด็จ ตลาดแวมะแอ ถนนที่สร้างไปชุมชนฮูมอลานัส ถนนจากบ้านหัวคลองไปชุมชนตาบาตะปอเยาะ ทุกโครงการ ที่กล่าวมานี้ไม่ได้ใช้เงินงบประมาณของเทศบาล แต่ได้มาจากงบประมาณภายนอก วาระการดำรงตำแหน่งของผมเหลืออีกประมาณหนึ่งปีกว่าๆ หากขอในตอนนี้ก็ไม่ทราบว่าจะทันหรือไม่ หากผมของบประมาณ โครงการทั้งหมด 27 ล้านบาทจะตกหล่นตามความจำเป็นที่ต้องพัฒนาเทศบาลแบบเร่งด่วนก่อน เราต้องรู้ว่าหากเรากู้เงินแล้วได้อะไร ผมเกรงว่าก่อนที่ผมจะหมดวาระจะ ไม่สามารถหางบจากภายนอกมาเพื่อบริหารจัดการเทศบาลได้ หากไม่ได้เงินส่วนนี้โครงการทั้งหมด 14 โครงการ เราก็ไม่สามารถจะทำได้ เพราะยังมีความจำเป็นอย่างอื่นอีกที่เราต้องดำเนินการอย่างเร่งด่วน เราต้องใช้ในสิ่งที่จำเป็นจริงๆ เท่านั้น แต่หากเราได้เงินกู้ เราสามารถดำเนินการในสิ่งอื่นๆ ที่ชาวบ้านต้องการได้ ส่วนที่ตกหล่นในแผนพัฒนาท้องถิ่นของกองยุทธศาสตร์และงบประมาณ เราก็สามารถนำเงินกู้ส่วนนี้มาใช้ได้ เราจำเป็นต้องกู้เงินเพื่อแก้ปัญหาและเพื่อการพัฒนาให้เป็นเมืองน่าอยู่ ตามโครงการต่างๆ คือ

- โครงการจัดซื้อรถโดยสาร(รถตู้) เพื่อใช้ในการรับส่งแขกที่มาเยี่ยมเทศบาล หรือไปส่งผู้บริหาร หรือสมาชิกในการไปอบรมดูงาน เราจำเป็นต้องมีรถตู้คันใหม่เพื่อความเหมาะสม และเพื่อให้สะดวกในการใช้งานของทางเทศบาล

- โครงการรักษาความปลอดภัยด้วยระบบกล้องโทรทัศน์วงจรปิด เนื่องจากเทศบาลเรามีกล้องโทรทัศน์วงจรปิดหลายๆ จุดตอนนี้ได้ชำรุดหมดแล้ว จึงจำเป็นต้องหางบประมาณเพื่อมาจัดซื้อเครื่องใหม่

- โครงการให้บริการประชาชนด้านการทะเบียนราษฎรทางอำเภอบอกว่าประชากรในเขตเทศบาลามีจำนวนมาก เมื่อเทศบาลใช้พื้นที่ของอำเภอในการจัดตั้งสำนักทะเบียนท้องถิ่นเทศบาล ทำให้เกิดความแออัด ทางอำเภอจึงอยากให้เราดำเนินการย้ายงานทะเบียนราษฎรมาอยู่ในส่วนของเทศบาลเอง เราจะจัดสำนักทะเบียนท้องถิ่นเทศบาลให้บริการประชาชนที่อาคารบริเวณสนามกีฬาเทศบาล โดยเราจะใช้เงินกู้ในครั้งนี้เพื่อจัดซื้ออุปกรณ์โดยประมาณ 1 ล้าน 2 แสนบาท ซึ่งตรงนี้เป็นศูนย์กลางของ 9 ชุมชน และจะสร้างถนนมาเชื่อมต่อกับอาคารสำนักทะเบียนท้องถิ่นเทศบาล

- โครงการจัดซื้อเครื่องเล่นสนาม ติดตั้งที่โรงเรียนอนุบาล

- โครงการด้านโครงการพื้นฐานต่างๆ ของกองช่าง

นายภิบาล อันทานุวัฒน์ เรียนประธานสภา นายกเทศมนตรี คณะผู้บริหาร ท่านสมาชิกสภา

(ผอ.กองช่าง) เทศบาลทุกท่านครับ โครงการปรับปรุงภูมิทัศน์ถนนทางหลวง 4327 จาก สามแยกโกลกถึงถนนรัชดาภิเษก และถนนเมืองใหม่จะทำการปลูกต้นไม้ตามแนวถนนทั้งสองข้าง และสร้างประตูสู่เมืองตากใบให้มีความสวยงาม

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติ

(นายกเทศมนตรี) ผู้อำนวยการกองทุกกอง มีโครงการของกองช่าง ดังนี้

 1. โครงการปรับปรุงภูมิทัศน์แหล่งท่องเที่ยวบริเวณตลาดเจ๊ะเห

- บริเวณสะพานคอย ๑๐๐ ปี

- สวนสาธารณะทักษิณารักษ์

2. โครงการปรับปรุงซ่อมแซมตลาดรวมสินค้าผลิตภัณฑ์สินค้าพื้นเมือง

3. โครงการปรับปรุงภูมิทัศน์ถนนทางหลวง ๔๓๒๗

- บริเวณริมถนนทางหลวง ๔๓๒๗ และถนนเมืองตากใบ

- ติดตั้งซุ้มเฉลิมพระเกียรติบริเวณสามแยกสุไหงโก -ลก

4. โครงการปรับปรุงภูมิทัศน์บริเวณท่าเทียบเรือรัชดาภิเษก

- ที่พักผู้โดยสาร บริเวณบริเวณด่านชายแดน

- ศาลาที่พักบริเวณท่าเทียบเรือรัชดาภิเษก

- ปรับปรุงภูมิทัศน์ข้างมัสยิดกาแลตาบา

5. โครงการปรับปรุงผิวจราจรลาดยางแอสฟัลท์ติกคอนกรีตบริเวณถนนท่าเทียบเรือ

6. โครงการปรับปรุงลานจำหน่ายสินค้าบริเวณหน้าตลาดการค้าชายแดน จำนวน

7. โครงการปรับปรุงถนนและคูระบายน้ำ ซอยหมอรงค์

8. โครงการจัดซื้อรถตักดินหน้าขุดหลัง (JCB) ชนิดขับเคลื่อน ๔ ล้อ

 และโครงการของกองสาธารณสุขฯ ดังนี้

1. โครงการจัดซื้อเครื่องออกกำลังกายภายในร่ม (ฟิตเนส) ติดตั้งที่ ตลาดสินค้าผลิตภัณฑ์พื้นเมือง

2. โครงการจัดซื้อรถบรรทุก (ดีเซล) แบบดับเบิ้ลแค็บ

เทศบาลขอกู้เงินเพื่อทำโครงการทั้งหมด จำนวน 14 โครงการ

นางสาวนูรลีนา ยูนุสวังษา ขอขอบคุณท่านนายกที่ได้ชี้แจงเรื่องกู้เงินกองทุนส่งเสริมกิจการ

(ประธานสภาเทศบาล) เทศบาลค่ะ

นายคมน์อิชณน์ จันทร์ทอง เรียนท่านประธานสภาเทศบาล สมาชิกสภาเทศบาลผู้ทรงเกียรติ

(เลขานุการสภาเทศบาล) ผู้อำนวยการกองทุกกอง หัวหน้าฝ่ายและผู้เข้าร่วมประชุมทุกท่านครับผมขออนุญาตเพิ่มเติมครับ เรื่องรถตู้ที่เราจะซื้อ เนื่องจากมีความจำเป็นในการใช้งาน และรถตู้คันเก่าก็ไม่สามารถหาอะไหล่เปลี่ยนได้ เนื่องจากเป็นรถรุ่นเก่า เราต้องจำหน่ายออกอย่างเดียว และรถคันอื่นๆ ที่อายุครบกำหนดต้องจำหน่ายให้หมดทุกคันครับ และหากเราจะกู้เงินเพื่อจัดซื้อรถตักหน้าขุดหลัง (JCB) เราก็จะต้องซื้อรถบรรทุกหกล้อคู่กันครับเพราะต้องใช้คู่กัน

นายซันตารา นูซันตารา ครับ ในญัตติเรายังขาดรถหกล้ออีกหนึ่งรายการครับ ซึ่งเราต้องคิด

(นายกเทศมนตรี) ยอดเงินรวมรถบรรทุกหกล้อด้วยครับ

นางสาวนูรลีนา ยูนุสวังษา ขอขอบคุณท่านนายกและท่านปลัดที่ได้ชี้แจงค่ะ

(ประธานสภาเทศบาล)

นายอาเร๊ะ มาน๊ะ เรียนท่านประธานสภาที่เคารพ คณะผู้บริหาร ท่านสมาชิกสภา

(สมาชิกสภาเทศบาล) เทศบาล และผู้เข้าร่วมประชุมทุกท่านครับ ผมขอขอบคุณท่านนายกมากครับสำหรับเงินกู้ 27 ล้าน ที่กู้มาเพื่อบริหารงานเทศบาล และเงินที่ได้ขอจากหน่วยงานภายนอก ผมขอให้การของบประมาณในครั้งนี้ผ่านไปได้ด้วยดีครับ

นายจิรยุทธ เจะมุ เรียนท่านประธานสภาที่เคารพ คณะผู้บริหาร ท่านสมาชิกสภา

(สมาชิกสภาเทศบาล) เทศบาล และผู้เข้าร่วมประชุมทุกท่านครับ ผมขอเพิ่มเติมจากท่าน สท.อาเร๊ะครับ เรื่องการกู้เงินผมคิดว่ามันเป็นเรื่องที่ดี ผมเห็นด้วยอย่างยิ่งครับ

นายอาลี อายาริฮา เรียนท่านประธานสภาที่เคารพ คณะผู้บริหาร ท่านสมาชิกสภา

(สมาชิกสภาเทศบาล) เทศบาล และผู้เข้าร่วมประชุมทุกท่านครับ ผมขอถามเกี่ยวกับญัตติเรื่องการจัดซื้อรถบรรทุกดีเซลคือรถรถกระบะใช่ไหมครับ และผมขอแสดงความยินดีกับทางเทศบาลครับที่เราจะได้มีรถ JCB ไว้ใช้ในงานของเทศบาลครับ

นายมะอุเซ็ง มามะ เรียนท่านประธานสภาที่เคารพ คณะผู้บริหาร ท่านสมาชิกสภา

(สมาชิกสภาเทศบาล) เทศบาล และผู้เข้าร่วมประชุมทุกท่านครับ ผมเห็นด้วยกับโครงการกู้เงินของเทศบาลครับ และผมขอเน้นเรื่องคูระบายน้ำและขยายเขตไฟฟ้าครับ และขอบคุณท่านปลัดกับท่านนายกเทศมนตรี สำหรับเรื่องการกู้เงินเพื่อพัฒนาเทศบาลในครั้งนี้ครับ

นายสุริยา มามะ เรียนท่านประธานสภาที่เคารพ คณะผู้บริหาร ท่านสมาชิกสภา

(สมาชิกสภาเทศบาล) เทศบาล และผู้เข้าร่วมประชุมทุกท่านครับ ผมขอชี้แจงเรื่องของกองการศึกษาเกี่ยวกับโครงการจัดซื้อเครื่องเล่นสนามติดตั้งที่โรงเรียนอนุบาลและสนามกีฬาเทศบาลครับ อยากให้จัดตั้งในโรงยิมครับ เนื่องจากเวลาฝนตกเราก็สามารถเล่นได้ครับ และเรายังจะได้ใช้โรงยิมในการทำประโยชน์อย่างอื่นๆ ได้ด้วย และขอขอบคุณท่านนายกเทศมนตรีกับท่านปลัดด้วยครับ

นายอาเฟนดี บินปูเต๊ะ เรียนท่านประธานสภาที่เคารพ คณะผู้บริหาร ท่านสมาชิกสภา

(สมาชิกสภาเทศบาล) เทศบาล และผู้เข้าร่วมประชุมทุกท่านครับ ผมเห็นด้วยกับโครงการปรับปรุงภูมิทัศน์และจัดซื้อศาลาที่พักที่ท่าเทียบเรือรัชดาภิเษก และผมอยากทราบว่าเราพอจะมีสิทธิในการที่จะขุดลอกคูระบายน้ำในเขตทางหลวงหรือไม่ครับ

นายซันตารา นูซันตารา ผมขอขอบคุณสำหรับคำชมเชยของท่านสมาชิกทุกท่านครับ และการ

(นายกเทศมนตรี) ขุดลอกคูระบายน้ำในเขตทางหลวงสามารถจะทำได้ครับ ผมขอให้การกู้เงินของเราในครั้งนี้ผ่านไปได้ด้วยดีครับ

นายอาเร๊ะ มาน๊ะ เรียนท่านประธานสภาเทศบาลที่เคารพ คณะผู้บริหาร ท่านสมาชิก

(สมาชิกสภาเทศบาล) สภาเทศบาล และผู้เข้าร่วมประชุมทุกท่านครับ เรื่องคูระบายน้ำแถวชุมชนสามัคคีเวลาฝนตกน้ำขัง เราจะแก้ไขได้หรือไม่ และผมรู้สึกดีใจมากที่ทางเทศบาลเราจะกู้เงินครับ

นายมูฮัมหมัดอิมรอนห์ ยะโก๊ะ เรียนท่านประธานสภาที่เคารพ คณะผู้บริหาร ท่านสมาชิกสภา

(สมาชิกสภาเทศบาล) เทศบาล และผู้เข้าร่วมประชุมทุกท่านครับ ผมขอสอบถามเกี่ยวกับโครงการของงานทะเบียนราษฎร ผมเห็นด้วยอย่างมากครับ เพราะเวลาที่เราไปใช้บริการที่อำเภอจะมีความล่าช้าเพราะข้อมูลไม่ประสานกัน และอยากให้งานทะเบียนราษฎรมีการแก้ไขในบัตรประชาชนโดยให้ยกเลิกหมู่ที่ แต่ให้ใส่เฉพาะชุมชนเพียงอย่างเดียว

นายเดนอัสรี อูเซ็ง เรียนท่านประธานสภาที่เคารพ คณะผู้บริหาร ท่านสมาชิกสภา

(สมาชิกสภาเทศบาล) เทศบาล และผู้เข้าร่วมประชุมทุกท่านครับ ผมรู้สึกยินดีมากครับที่ทางเทศบาลจะกู้เงิน และขอให้โครงการนี้ผ่านไปได้ด้วยดีครับ

นางสาวนูรลีนา ยูนุสวังษา มีท่านสมาชิกท่านผู้ใดจะอภิปรายอีกหรือไม่ค่ะ หากไม่มี ขอมติจากที่(ประธานสภาเทศบาล) ประชุมสภาเทศบาล ท่านใดเห็นชอบให้กู้เงินกองทุนส่งเสริมกิจการเทศบาล

ตามที่ผู้บริหารเสนอ ขอให้ยกมือค่ะ

มติที่ประชุม อนุมัติให้ความเห็นชอบในการขอกู้เงินกองทุนส่งเสริมกิจการเทศบาล

จำนวน 17 เสียง

 ไม่อนุมัติ - เสียง

 งดออกเสียง 1 เสียง

**5.2 ญัตติขอความเห็นชอบรับมอบทรัพย์สินที่เป็นระบบจำหน่ายไฟฟ้า**

 **การไฟฟ้าส่วนภูมิภาค สาขาอำเภอตากใบ**

นางสาวนูรลีนา ยูนุสวังษา ขอเชิญท่านนายกเทศมนตรีค่ะ

(ประธานสภาเทศบาล)

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติ

(นายกเทศมนตรี) ผู้อำนวยการกองทุกกอง และผู้เข้าร่วมประชุมทุกท่านครับ ญัตติขอความเห็นชอบรับมอบทรัพย์สินที่เป็นระบบจำหน่ายไฟฟ้า การไฟฟ้าส่วนภูมิภาค สาขาอำเภอ ตากใบหลักการเพื่อขอความเห็นชอบรับมอบทรัพย์สินที่เป็นระบบจำหน่ายไฟฟ้า การไฟฟ้าส่วนภูมิภาค สาขาอำเภอตากใบ ด้วยเทศบาลเมืองตากใบได้จ่ายเงินอุดหนุนส่วนรัฐวิสาหกิจ ค่าขยายเขตไฟฟ้าสาธารณะในเขตเทศบาลให้กับการไฟฟ้าส่วนภูมิภาคสาขาอำเภอตากใบดำเนินการก่อสร้างขยายเขตระบบจำหน่ายไฟฟ้าสาธารณะในเขตเทศบาล เพื่อติดตั้งโคมไฟส่องสว่าง โดยได้ชำระเงินให้กับการไฟฟ้าส่วนภูมิภาค จำนวน 2 ครั้ง เป็นเงิน 671,904.43 บาท และ 167,408.57 บาท นั้น

 การไฟฟ้าส่วนภูมิภาคสาขาอำเภอตากใบ ได้ดำเนินโครงการขยายเขตไฟฟ้าในพื้นที่ในเขตเทศบาลเมืองตากใบ เป็นจำนวน 10 สาย ดังต่อไปนี้ 1. ถนนหอพักเด็กกำพร้าฮายาตา ชุมชนตาบาปาเร๊ะ 2. ถนนหลังบ้านผู้ใหญ่วิรุณ ชุมชนภัทรภักดี 3. ถนนหลังบ้านเลขามาฮาเดร์ ชุมชนภัทรภักดี 4. ถนนเว๊าะอีซอ ชุมชนฮูมอลานัส 5. ถนนท่าแพรก 13 แยก 1 ชุมชนท่าแพรก 6. ถนนท่าเทียบเรือประมง แยก 1 ชุมชนสามัคคี 7. ถนนข้างบ้านแวยะโก๊ะ ชุมชนตาบาฮีเล 8. ถนนบริการพัฒนา ชุมชนตาบาฮีเล 9. ถนนข้างบ้านสุไรดา ชุมชนฮูมอลานัส 10. ถนนทางเข้าคอกม้า บัดนี้ได้ดำเนินการเรียบร้อยแล้ว จึงขอส่งมอบทรัพย์สินที่เป็นระบบจำหน่ายไฟฟ้า ดังกล่าวให้กับสำนักงานเทศบาลเมืองตากใบเพื่อดูแลบำรุงรักษาต่อไป

 ตามระเบียบกระทรวงมหาดไทยว่าด้วยพัสดุของหน่วยการบริหารส่วนท้องถิ่น พ.ศ.2535 แก้ไข เพิ่มเติม (ฉบับที่ 2) พ.ศ.2547 (ฉบับที่ 9) พ.ศ.2553 ข้อ 9 ในกรณีที่มีผู้อุทิศพัสดุให้เป็นกรรมสิทธิ์แก่หน่วยการบริหารราชการส่วนท้องถิ่น หรือใช้สิทธิอันเกี่ยวกับพัสดุหรือมอบให้เป็นผู้ดูแลพัสดุนั้น ถ้าการกระทำดังกล่าวมีเงื่อนไขหรือมีภาระติดพัน หน่วยการบริหารราชการส่วนท้องถิ่นจะรับเอาพัสดุหรือสิทธินั้นๆ ได้ต่อเมื่อได้รับความเห็นชอบจากสภาหน่วยการบริหารราชการส่วนท้องถิ่นนั้น

นางสาวนูรลีนา ยูนุสวังษา มีท่านสมาชิกท่านผู้ใดจะอภิปรายอีกหรือไม่ค่ะ หากไม่มี ขอมติจาก (ประธานสภาเทศบาล) ที่ประชุมสภาเทศบาล ท่านใดเห็นชอบรับมอบทรัพย์สินที่เป็นระบบจำหน่าย

ไฟฟ้าการไฟฟ้าส่วนภูมิภาค สาขาอำเภอตากใบ ตามที่ผู้บริหารเสนอ ขอให้ยกมือค่ะ

มติที่ประชุม อนุมัติให้ความเห็นชอบรับมอบทรัพย์สินที่เป็นระบบจำหน่ายไฟฟ้า

การไฟฟ้าส่วนภูมิภาค สาขาอำเภอตากใบ ตามที่ผู้บริหารเสนอ จำนวน 17 เสียง

 ไม่อนุมัติ - เสียง

 งดออกเสียง 1 เสียง

**ระเบียบวาระที่ 6** **เรื่อง อื่นๆ (ถ้ามี)**

นางสาวนูรลีนา ยูนุสวังษา ขอแจ้งเกี่ยวกับโครงการพัฒนาศักยภาพบุคลากรภายในองค์กร (ประธานสภาเทศบาล) ประจำปี 2566 ซึ่งกลุ่มเป้าหมายของเราจะจัดอบรมให้แก่ผู้บริหาร สมาชิก

สภาเทศบาล ข้าราชการและพนักงานเทศบาล ในวันที่ 22 - 23 ธันวาคม 2566 ณ ห้องประชุมตาบา เทศบาลเมืองตากใบ

ต่อไปมีท่านสมาชิกสภาเทศบาลจะนำเสนอเรื่องใดอีกหรือไม่ หากไม่มี ดิฉันขอขอบคุณท่านนายกเทศมนตรี คณะผู้บริหาร สมาชิกสภาเทศบาล และ ผู้ร่วมประชุมทุกท่านที่มาร่วมประชุมในวันนี้ หากไม่มีอะไร ดิฉันขอปิดการประชุมค่ะ

 ปิดการประชุมเวลา ๑๖.๓0 น.

กาญจนา รอฮิม

 (ลงชื่อ) .......................................... ผู้จดรายงานการประชุม
 (นางสาวกาญจนา รอฮิม)
 หัวหน้าฝ่ายอำนวยการ

คมน์อิชณน์ จันทร์ทองงงค์ วีระวัฒน์

 (ลงชื่อ) *.............................................* ผู้ตรวจรายงานการประชุม
 (นายคมน์อิชณน์ จันทร์ทอง)
 ปลัดเทศบาลเมืองตากใบ
 เลขานุการสภาเทศบาลเมืองตากใบ

 คณะกรรมการตรวจรายงานการประชุมได้ตรวจสอบรายงานการประชุมถูกต้อง

อาเฟนดี บินปูเต๊ะ

 (ลงชื่อ) .............................................. ประธานคณะกรรมการ
 (นายอาเฟนดี บินปูเต๊ะ)

มะทรามี เจ๊ะเลาะ

 (ลงชื่อ) ........................................... กรรมการ
 (นายมะทรามี เจ๊ะเลาะ)

กามารูเด็ง มูดอ

 (ลงชื่อ) .............................................. กรรมการ
 (นายกามารูเด็ง มูดอ)

เดนอัสรี อูเซ็ง

 (ลงชื่อ) .............................................. กรรมการ
 (นายเดนอัสรี อูเซ็ง)

อาเร๊ะ มาน๊ะ

 (ลงชื่อ) .............................................. เลขานุการคณะกรรมการ (นายอาเร๊ะ มาน๊ะ)